projecte-aina/catalan_government_crawling huggingface dataset:
El Departament de Treball, Afers Socials i Famílies vol agrair enormement l'esforç que els i les professionals de tots els serveis d'atenció a les persones, siguin de l'àmbit d'Afers Socials com de Treball, estan fent aquests dies en la situació d'emergència que vivim pel coronavirus.
En relació a les mesures de contenció del coronavirus, el Departament informa del següent:
El Departament ha establert mesures excepcionals per garantir l'atenció a les persones en situació de sensellarisme a tot el país.
Totes aquests mesures es coordinen entre els Serveis Territorials del Departament de Treball, Afers Socials i Famílies, el Plans Locals d'Emergència dels municipis, la Creu Roja de Catalunya i les entitats socials d'atenció al sensellarisme de les Àrees Bàsiques de Serveis Socials (ja siguin dels ajuntaments o dels consells comarcals):
Centres residencials d'infància i adolescència
La DGAIA va publicar el passat dimarts dia 12 de març un conjunt d'instruccions per evitar la propagació i protegir les persones que viuen en centres residencials d'infància i adolescència i els seus treballadors i treballadores.
Avui s'afegeixen les mesures següents:
Institut Català de l'Acolliment i de l'Adopció (ICAA)
L'ICAA també ha pres mesures per evitar la propagació del COVID-19 i protegir les persones que treballen o participen en l'àmbit de les seves competències:
Recomanacions per a l'organització de grups de persones voluntàries per donar suport a persones vulnerables en el marc de l'emergència sanitària actual
La solidaritat i la capacitat de mobilització i d'autoorganització de la ciutadania són valor intrínsecs a la societat catalana, especialment en situacions d'emergència com l'actual, i poden ser un factor clau per superar-les.
Aquesta solidaritat es vehicula sovint des del teixit associatiu, però també a través d'iniciatives informals, de col·laboració ciutadana i de bon veïnatge que es posen en marxa per ajudar les persones més vulnerables.
El Departament agraeix la solidaritat i el treball de les persones voluntàries, però afirma que aquestes accions han de poder articular-se de manera que siguin efectives –i per a això, la coordinació amb les autoritats públiques és imprescindible- i, sobretot, segures per a tothom.
Per això fa algunes recomanacions bàsiques a les persones voluntàries, com per exemple:
Actualment a Catalunya hi ha unes 25.000 entitats actives, el 51% de les quals té un programa de voluntariat.
Això suposa unes 510.000 persones voluntàries.
Trobareu tota la informació i materials del Departament de Salut al web http://canalsalut.gencat.cat/coronavirus.
En aquesta pàgina podeu trobar l'enllaç a les resolucions d'atorgament que s'han publicat i notificat a través de l'eTauler.
- Fotocòpia o fotografia de la llibreta d'estalvis on consten les dades del titular del compte o qualsevol altre document que acrediti aquesta titularitat.
- Fotocòpia o fotografia de l'anvers i revers del document d'identitat personal (DNI o TIE o, en el cas de persones d'altres estats de la Unió Europea, del document que acredita la seva inscripció al registre central d'estrangers i del document d'identificació del seu país d'origen).
Per poder cobrar la prestació cal que les persones que surten esmentades a la resolució d'atorgament (sol·licituds sense signatura) aportin la documentació corresponent en els tres dies hàbils posteriors a la publicació de la resolució o fins a un màxim de 10 dies en cas de dificultats de tipus tècnic
Recordeu que cal que utilitzeu el formulari d'aportació de documentació sense signatura, en el qual cal que indiqueu el número d'expedient assignat a la vostra sol·licitud, el qual podreu consultar a l'espai La meva carpeta.
En aquesta pàgina es publicaran les resolucions que es vagin publicant a eTauler.
Termini de presentació de documentació per a les persones que van presentar la sol·licitud sense signatura:
Termini de presentació de documentació
Persones incloses a la Resolució d'atorgament de 15 de maig
Atesa la situació actual excepcional: fins al 29 de maig
Persones incloses a la Resolució d'atorgament de 13 de maig
Atesa la situació actual excepcional: fins al 27 de maig
Persones incloses a la Resolució d'atorgament d'11 de maig
Atesa la situació actual excepcional: fins al 25 de maig
Persones incloses a la Resolució d'atorgament de 10 de maig
Atesa la situació actual excepcional fins al 22 de maig
Persones incloses a la Resolució d'atorgament de 7 de maig
Atesa la situació actual excepcional fins al 21 de maig
El Departament de Treball, Afers Socials i Famílies ha posat en marxa un pla per atendre les persones usuàries de residències de gent gran de la demarcació de Girona que presenten simptomatologia lleu de la covid-19.
Les comarques gironines compten des d'avui amb un nou recurs a Girona per atendre els casos lleus de persones que es troben en residències que no poden garantir un aïllament adient dels usuaris o presenten manca de personal.
Amb aquesta iniciativa s'aconseguirà esponjar els centres residencials que ho necessitin i garantir una bona atenció dels usuaris.
El nou servei compta amb 147 places i, de moment, ja acull 10 usuaris d'una residència de Sant Hilari.
Es preveu que una vintena de persones més de centres de les comarques de Girona s'hi traslladin entre avui i els propers dies.
El recurs s'ubica en una residència que s'havia de posar en funcionament els propers mesos.
El Departament ha encarregat la gestió del servei a l'empresa pública SUMAR.
L'assistència sanitària es farà des de l'Atenció Primària del Departament de Salut.
A banda de donar servei a usuaris de centres residencials amb simptomatologia lleu, aquest nou recurs podrà acollir temporalment usuaris de residències que hagin estat hospitalitzats per la covid-19 i que no puguin tornar encara al centre on viuen.
També podrà acollir persones grans ateses al seu domicili amb simptomatologia lleu, quan Atenció Primària i les Àrees Bàsiques de Serveis Socials detectin la necessitat d'oferir-los un espai d'aquestes característiques.
En tots els casos, la valoració de simptomatologia lleu de covid-19 la faran professionals sanitaris d'Atenció Primària.
En el cas dels usuaris de centres residencials que hagin estat diagnosticats com a lleus per les autoritats sanitàries, el Departament de Treball, Afers Socials i Famílies valorarà la derivació al nou recurs.
El Departament va presentar ahir la posada en funcionament a Barcelona el Pla Clínica Social per reubicar en clíniques mútues de treball persones que viuen a residències de gent gran i presenten simptomatologia del Covid-19.
La setmana passada ja es va posar en marxa un operatiu similar a la Casa del Mar de Barcelona, on s'han reubicat 25 persones amb discapacitat intel·lectual amb símptomes el Covid-19 procedents de residències i llars residències i aquesta setmana també s'ha condicionat i obert l'alberg de Vic que està preparat per acollir 26 residents amb discapacitat intel·lectual.
El Departament de Treball, Afers Socials i Famílies vol agrair enormement l'esforç que els i les professionals de tots els serveis d'atenció a les persones, especialment de les més vulnerables, estan fent aquests dies en la situació d'emergència que vivim pel coronavirus.
Dilluns passat i avui s'ha reunit el Consell de Relacions Laborals -òrgan estable de concertació social format pel Departament de Treball, Afers Socials i Famílies, Foment del Treball Nacional, Pimec, CCOO de Catalunya i UGT de Catalunya- per acordar un document de recomanacions per a empreses i persones treballadores sobre el coronavirus SARS-COV-2.
El document, que s'ha acabat de consensuar aquesta tarda, inclou la següent informació:
Trobareu adjunt el document del Consell de Relacions Laborals de Catalunya "Recomanacions per a empreses i persones treballadores sobre actuacions vinculades a les situacions que es puguin produir per l'efecte del coronavirus SARS-COV-2".
Davant la situació d'emergència a causa de la COVID-19, el Departament de Treball, Afers Socials i Famílies ha reajustat els canals de tramitació de la Renda Garantida de Ciutadania per garantir-ne precisament el seu accés i tramitació, sobretot en els casos d'urgència.
D'aquesta manera, pels casos de necessitats urgents s'atendrà des dels Serveis Territorials del Departament (preferentment de manera telefònica), les peticions que s'hagin de tramitar amb caràcter urgent.
Les situacions d'urgència social s'atendran a través dels equips d'urgència dels Serveis Bàsics d'Atenció Social.
No obstant, cal recordar que la RGC no és una prestació d'urgència social, sinó que el seu objectiu és la cobertura de les necessitats bàsiques amb caràcter periòdic i continuat.
El Departament de Treball, Afers Socials i Famílies, ja va emetre unes Mesures excepcionals i recomanacions en relació als Serveis Bàsics d'Atenció Social com a mesura de prevenció i contingència davant l'impacte del COVID-19, on recomanava que:
Les cites es reprogramaran a partir del 20 d'abril
El Departament garantitza que les persones que ja perceben la prestació, continuaran rebent-la amb normalitat.
Totes les cites prèvies concedides per sol·licitar l'RGC es reprogramaran a partir del 20 d'abril, trucant directament a les persones interessades.
Cal recordar, que seguint les recomanacions del Departament de Salut, actualment totes les Oficines de Treball es troben tancades fins a nou avís.
D'altra banda, les noves peticions de cita prèvia es faran de la mateixa manera establerta (trucant al 900 400 012 o a través de l'assistent virtual del web de la Renda Garantida de Ciutadania) i es mantindrà com a data de presentació de la sol·licitud, la de la petició de cita prèvia.
Així mateix, a través del número gratuït 900 400 012 es pot consultar la situació dels expedients i de les sol·licituds tramitades.
També s'hi poden comunicar els canvis de situació que quedaran degudament registrats, per garantir els drets de les persones beneficiàries.
En aquest cercador podeu trobar la informació sobre la concessió de la prestació extraordinària per a subministraments bàsics per a persones afectades per la situació de crisi ocasionada per la COVID-19.
Per fer la cerca cal posar les inicials del vostre nom i cognoms i les 4 xifres centrals del vostre document acreditatiu.
La informació que trobareu és si se us ha atorgat la prestació i, en aquest cas, si és necessari o no que presenteu la documentació acreditativa de la identitat i la titularitat de compte bancari.
El Departament de Treball, Afers Socials i Famílies ha resolt que els títols de família nombrosa i monoparental que hagin caducat o caduquin entre l'1 de novembre de 2019 i el 31 de maig de 2020 es prorroguen automàticament per un any, i els que caduquin entre l'1 de juny i el 31 d'octubre de 2020 es renovaran per sis mesos.
Amb aquesta mesura es pretén, d'una banda, atendre les necessitats de confinament derivades de la crisi sanitària de la covid-19 i, de l'altra, garantir els drets de les famílies nombroses i monoparentals.
Independentment d'aquesta resolució, les famílies a les quals els caduqui el títol en aquest període, hauran de sol·licitar-ne la renovació un cop finalitzat l'estat d'alarma.
En el cas de fills que durant el període de pròrroga automàtica compleixin 21 anys o més, i no cursin estudis adequats a la seva edat i titulació o encaminats a l'obtenció d'un lloc de treball, o compleixin 26 anys i, en ambdós casos, no tinguin reconegut un grau de discapacitat igual o superior al 33%, no serà efectiva aquesta pròrroga automàtica i deixaran de ser beneficiaris en no complir els requisits legals.
A Catalunya hi ha 140.997 famílies acreditades amb el títol de família nombrosa (dades de 31 de desembre de 2019), de les quals 35.486 l'haurien de renovar en el període assenyalat.
Pel que fa a les famílies monoparentals, en total en són 65.215, de les quals 19.405 seran beneficiades per la renovació automàtica dels títols.
Ja s'han inscrit 290 persones, el 75% de les quals són dones
Metges sense Fronteres també ha posat a disposició del personal de les residències diversos mòduls específics
El Servei Públic d'Ocupació de Catalunya (SOC) i el Consorci per a la Formació Contínua de Catalunya (CFCC), conjuntament amb la Unió Consorci Formació, han posat en marxa una plataforma virtual per formar en línia en l'àmbit de l'assistència a la gent gran a les persones que s'han inscrit a les borses de treball creades per fer front a la crisi sanitària.
Aquestes persones s'incorporaran els propers dies a les residències de gent gran per cobrir les baixes que s'han produït entre el personal afectat per la Covid-19.
Des del SOC i el CFCC es considera prioritari garantir que aquestes persones rebin una qualificació bàsica per a l'atenció assistencial i un suport constant en la seva incorporació a la feina.
Per aquesta raó la formació també inclou un mòdul motivacional que els ajudi a visualitzar el valor que aquesta feina té tant per ajudar a superar aquesta crisi com, principalment, per donar el suport necessari als avis i àvies.
Les persones inscrites reben formació sobre rentat de mans i mesures de protecció, cura i higiene, acompanyament en els moviments a persones amb baixa mobilitat, ajuda per menjar i d'altres procediments relatius a les activitats de la vida diària de les persones usuàries de les residències.
L'objectiu és oferir uns coneixements generals i respostes a les necessitats assistencials de cara a la seva incorporació a la feina.
Actualment hi ha 290 persones inscrites a l'aula virtual, el 70% de les quals ja té experiència prèvia en la cura de les persones grans i 4 de cada 10 són persones desocupades.
La plataforma digital i la formació que s'imparteix garantirà a les persones inscrites desenvolupar la seva feina amb el major rigor i professionalitat gràcies a una formació específica.
El curs té una durada d'entre 10 i 15 hores i està supervisat i tutoritzat a través de viodeoconferències amb grups reduïts.
La inscripció a l'Aula Virtual d'Atenció a les persones Grans es fa a través d'aquest enllaç al qual es pot accedir des de l'ordinador o el telèfon mòbil.
La formació anirà a càrrec dels professionals d'Unió Consorci Formació (UCF), entitat formativa oficial de la Unió Catalana d'Hospitals i el Consorci de Salut i Social de Catalunya, amb àmplia experiència en aquest terreny.
A banda dels seus formadors i tutors, la UCF cedeix la seva plataforma i els continguts de manera gratuïta.
Metges sense Fronteres també col·labora
D'altra banda, l'organització Metges sense Fronteres també posa a disposició del personal que treballa a les residències de gent gran diversos mòduls específics formatius a través de la seva plataforma en línia.
Aquests mòduls permeten ampliar i actualitzar coneixements sobretot en l'àmbit de la salut, com per exemple la correcta utilització dels Equips de Protecció Individual (EPI) o l'ús de les mascaretes.
El Departament de Treball, Afers Socials i Famílies, el Consorci per a la Formació Contínua de Catalunya (CFCC) i Metges sense Fronteres (MSF) han iniciat una col·laboració per fer arribar formació on line sobre la Covid-19 a professionals sanitaris i del sector assistencial que treballen a les residències de gent gran.
Els materials i sessions formatives tenen per objectiu ampliar el coneixement del personal sobre el coronavirus i donar consells i instruccions per aplicar mesures d'higiene i prevenció de la malatia per minimitzar el risc de contagi.
L'accés es pot fer a través de l'aula virtual de Metges sense Fronteres a l'adreça https://msfcovid19.org/webinar-residencias-precauciones-estandares-higiene-limpieza-y-desinfeccion/.
Es pot accedir a través d'ordinador o de qualsevol altre dispositiu mòbil.
Poden participar i seguir les classes totes les persones que treballin en el sector o bé que s'hagin inscrit a les borses de treball creades per fer front a l'alarma sanitària per la Covid19 i vulguin millorar la seva formació.
La col·laboració del Departament de Treball, Afers Socials i Famílies, el Consorci per a la Formació Contínua de Catalunya i Metges sense Fronteres ofereix als professionals de l'àmbit sanitari informació i eines que reforcen la protecció davant la malaltia i afavoreixen el correcte desenvolupament de les tasques derivades en residències de gent gran.
Els mòduls específics van a càrrec dels professionals de Metges sense Fronteres, una ONG amb un àmplia experiència i coneixement en l'àmbit de gestió de les epidèmies i que està donant ampli suport a residències durant l'actual crisi.
A banda dels seus formadors l'entitat també cedeix la seva plataforma i els continguts.
Les persones inscrites reben formació, entre d'altres qüestions, sobre rentat de mans i mesures de protecció, cura i higiene.
També s'instrueix sobre la correcta utilització dels Equips de Protecció Individual (EPI) o l'ús de les mascaretes, per exemple.
El Govern ha aprovat la creació d'una prestació d'emergència per l'acolliment familiar d'urgència d'infants en situació de guarda per la Generalitat.
Aquest decret llei impulsat pel Departament de Treball, Afers Socials i Famílies, pel qual s'adopten mesures econòmiques, socials i administratives per pal·liar els efectes de la pandèmia generada pel COVID-19, estableix la creació d'una prestació econòmica d'emergència per l'acolliment familiar d'urgència d'infants en situació de guarda per la Generalitat, que no només ha de permetre fer front a les despeses derivades de l'atenció d'aquests infants temporalment desprotegits i involuntàriament separats del seu nucli familiar per la pandèmia, sinó que a més a més contempla fer-ho en l'àmbit d'una família i no en un centre residencial, tal i com la legislació estableix i, en alguns supòsits ordena expressament, com és el cas dels infants de 0 a 3 anys.
Es tracta de possibilitar una prestació d'acolliment familiar temporal per situacions de guarda legal temporal i emergència com l'actual.
Cal tenir en compte que aquests infants no estaran tutelats per la Generalitat (que sí que en tindrà la guarda) i per tant, l'actual prestació per acolliments d'infants tutelats no és aplicable en aquests casos.
Fins ara, la prestació econòmica per acolliment en família està contemplada pels casos de nens tutelats.
En canvi, les actuacions que està engegant el Departament d'estades i acolliments per a infants els pares dels quals estan hospitalitats, són mesures que no comportaran l'assumpció de la tutela, sinó que es basen en mesures protectores com l'atenció immediata i la guarda administrativa, ja que tan sols impliquen una cura temporal.
Per fer possible aquesta nova modalitat d'acolliment, es faculta a l'Institut Català de l'Acolliment i l'Adopció (ICAA) perquè pugui fer la cerca de famílies capacitades per donar resposta a aquesta necessitat i a les mesures que s'adoptin en el context de la crisi actual.
Aquesta cerca s'està duent a terme, de manera prioritària, entre les famílies d'acollida que ja estan validades per l'ICAA.
Finalment, pel mateix motiu, s'habilita al mateix ICAA i a la Direcció General d'Atenció a la Infància i l'Adolescència perquè treballin per ampliar la bossa de famílies d'acollida disponibles, sense perjudici dels requisits mínims d'idoneïtat que marca la llei.
L'import de la prestació regulada per aquest article és de 326 euros pels infants de 0 a 9 anys, i de 362 euros pels infants i adolescents de 10 a 12 anys.
Aquest import, si escau, es reduirà en proporció a l'import que es rep o que es pot reconèixer per dret d'aliments o derivats de la Llei de suport a les famílies.
El Departament de Treball, Afers Socials i Famílies ha obert la porta a un retorn voluntari i temporal de persones grans que viuen en centres residencials mentre duri la situació de risc relacionat amb el COVID-19, sempre i quan els residents estiguin en un bon estat de salut.
Treball, Afers Socials i Famílies entén la preocupació i el neguit de les famílies arran de la situació actual i ofereix aquesta solució a les famílies que voluntàriament es vulguin fer càrrec dels seus familiars i que actualment estan inquietes per la situació de confinament i la restricció de les visites.
D'altra banda, el domicili al que vagi el resident ha de complir els requisits necessaris que garanteixi una bona atenció familiar i poder aïllar la persona en cas de posar-se malalta.
A més, la família ha de tenir en compte que en cas de posar-se malalt, aquest pacient no podria retornar a la residència fins a la total cura del procés per evitar un possible contagi a la residència.
La direcci ó del centre residencial, amb l'autorització de la persona responsable higiènico sanitària, i amb la voluntat de la persona gran atesa i del seu referent familiar, ser à qui tingui la paraula definitiva al respecte de considerar el retorn temporal al domicili en funció de la salut i de la situació familiar.
Es farà un estudi i una valoració de salut als residents abans d'autoritzar aquesta sortida temporal.
Aquesta opció no implicaria en cap cap la pèrdua de la plaça, es deixaria de pagar el preu del servei residencials i la persona podria reingressar al centre un cop hagi passat l'emergència.
El Departament de Treball, Afers Socials i Famílies informa que a data d'avui hi ha 310 persones que viuen a residències de gent gran que tenen diagnòstic de coronavirus SARS-CoV-2, segons informen els centres residencials de la xarxa pública del país (públics i privats).
Aquestes persones estan aïllades, estan sent tractades i la seva atenció segueix els protocols marcats pel Departament de Salut.
A Catalunya hi ha 64.093 persones grans que viuen en places residencials públiques i privades.
A data d'avui s'han confirmat també que són 94 les residències amb persones diagnosticades de coronavirus SARS-CoV-2.
El sistema català està format per 1.073 residències de gent gran.
El Departament de Treball, Afers Socials i Famílies vol agrair enormement l'esforç que els i les professionals de tots els serveis d'atenció a les persones, siguin de l'àmbit d'Afers Socials com de Treball, estan fent aquests dies en la situació d'emergència que vivim pel coronavirus.
Avui s'ha activat un protocol específic d'inspecció per, en el moment que el Departament rebi una alerta de situació complexa residencial, s'activi un equip d'anàlisi in situ per posar en marxa mesures addicionals.
Aquestes mesures, en coordinació amb el Departament de Salut, seran vetllar per l'adequada atenció de professionals, activar els protocols de neteja immediata del centre quan sigui preceptiu i de revisió d'aplicació de protocols per evitar els contagis
Aquest nou protocol de resposta per a les residències de gent gran, discapacitat i salut mental s'activarà en els recursos on s'arribi a una situació de risc pel coronavirus.
Des d'aquest matí la inspecció de serveis socials intervindrà des manera específica en el moment que es tingui constància d'una situació que pot arribar a ser crítica en un centre residencial.
En els darrers dies el Departament de Treball, Afers Socials i Famílies ha repartit 29.700 EPIS a residències i, des de divendres, 50.000 mascaretes i guants.
Amb aquest canvi el que es farà és agilitzar encara més la resposta per activar mesures concretes pels centres que es poden concretar en l'enviament de professionals de reforç, neteja de les instal·lacions i revisió d'aplicació de protocols per evitar els contagis, sempre en coordinació amb el Departament de Salut.
La mesura se suma al call center actiu des de fa dies i a l'atenció telemàtica per atendre les incidències i dubtes que puguin tenir els equips professionals de les residències, així com d'altres recursos residencials que depenen del Departament.
El dispositiu de resposta està gestionant diàriament incidències de 1.430 centres residencials (residències de gent gran, residències i llars residències de persones amb discapacitat i recursos de salut menta).